
KOMPIUTERINIO TOMOGRAFO TECHNINĖS PRIEŽIŪROS IR REMONTO PASLAUGŲ 

202   m.               Nr. VPS-
Druskininkai 

                                                (toliau – Paslaugų teikėjas), atstovaujamas (-a), veikiančio (ios)    (toliau-Paslaugų teikėjas)


 ir
viešoji įstaiga Druskininkų ligoninė (toliau – Užsakovas), atstovaujama direktorės Evelinos Raulušaitienės, veikiančios pagal įstaigos įstatus, toliau Paslaugų teikėjas ir Užsakovas atskirai gali būti vadinami „Šalimi“, o abu kartu – „Šalimis“, sudarė šią Kompiuterinio tomografo techninės priežiūros ir remonto paslaugų pirkimo sutartį (toliau – Sutartis), ir susitarė dėl toliau išvardintų sąlygų.

[bookmark: _Toc136522486][bookmark: _Toc137652309][bookmark: _Toc137810319]1. SUTARTIES DALYKAS

1.1. Paslaugų teikėjas įsipareigoja Sutartyje nustatytomis sąlygomis, periodiškumu ir tvarka teikti kompiuterinio tomografo (toliau – medicinos įrangos) techninės priežiūros paslaugas bei pagal Užsakovo faktinį poreikį teikti medicinos įrangos remonto paslaugas, o Užsakovas įsipareigoja Sutartyje nustatytomis sąlygomis ir tvarka priimti tinkamai suteiktas paslaugas ir sumokėti Paslaugų teikėjui už jas. Sutartyje vartojama sąvoka „medicinos įranga“ suprantama kaip apimanti medicinos įrangą ir medicinos priemones.
1.2. Medicinos įrangos remonto paslaugos apima Paslaugų teikėjui mokamą valandinį įkainį už suteiktas paslaugas bei medicinos įrangos remontui reikalingą detalių įsigijimą.
1.3. Medicinos įrangos remonto paslaugų apimtys nustatytos Sutarties 1 priede nurodant maksimalias šių paslaugų apimtis. Sutarties vykdymo metu įsigyjamos medicinos įrangos remonto paslaugų apimtys priklausys nuo faktinių užsakymų, t. y. įsigyjamos apimtys negali viršyti Sutarties 1 priede nurodytų apimčių, o išpirkti mažesnes apimtis Užsakovas gali.

2. PASLAUGŲ TEIKIMO TVARKA

2.1. Paslaugos turi būti teikiamos vadovaujantis aktualios redakcijos Medicinos priemonių (prietaisų) naudojimo tvarkos aprašu, patvirtintu Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383, bei kitais Paslaugų teikimą reglamentuojančiais privalomais teisės aktais. Pasikeitus Paslaugų teisiniam reglamentavimui (pasikeitus galiojančių teisės aktų nuostatoms ar įsigaliojus naujiems teisės aktams), taikomos aktualios redakcijos teisės aktų nuostatos.
2.2. Paslaugų teikimo vieta – Viešoji įstaiga Druskininkų ligoninė, Sveikatos g. 30, Druskininkai.
2.3. Medicinos įrangos techninės priežiūros paslaugos turi būti teikiamos pagal Šalių suderintą grafiką. Grafike nurodytas periodiškumas yra privalomas Paslaugų teikėjui. Jei Paslaugų teikėjas nesilaiko grafike nurodytų terminų, tai yra laikoma esminiu Sutarties pažeidimu ir Užsakovas turi teisę vienašališkai nutraukti Sutartį. Atsiradus poreikiui (pvz. teisės aktais pakeitus reikalavimus dėl medicinos įrangos techninės priežiūros ir (ar) techninės būklės tikrinimo periodiškumo ar kt.), Sutartyje numatytas medicinos prietaisų techninės priežiūros ir (ar) techninės būklės tikrinimo periodiškumas gali būti didinamas arba mažinamas.
2.4. Medicinos įrangos remonto paslaugos pradedamos teikti 48 (keturiasdešimt aštuonių) valandų bėgyje nuo Užsakovo pranešimo prie gedimą pateikimo dienos, jeigu konkrečiu atveju Šalys nesusitarė kitaip. Darbai yra vykdomi oficialiu darbo valandų metu, - pirmadieniais - penktadieniais, nuo 8.00 iki 17.00 val.. Prieš pradėdamas teikti medicinos įrangos remonto paslaugas Paslaugų teikėjas turi įvertinti medicinos įrangos būklę ir pateikti Užsakovui išvadą, ar remontuoti medicinos įrangą yra tikslinga (Paslaugų teikėjas turi raštu patvirtinti, jei medicinos prietaisas yra nebepataisomas). Jei remontuoti medicinos įrangą yra tikslinga, Paslaugų teikėjas turi suderinti su Užsakovu medicinos įrangos remonto paslaugų teikimo sąlygas: nurodyti Užsakovo atstovui gedimo priežastis, suderinti gedimo pašalinimui reikalingas išlaidas (detalių kiekį bei kainą, remonto darbų valandas ir kt.) bei nustatyti terminą gedimo pašalinimui. Paslaugų teikėjas privalo laikytis Šalių sutarto gedimo pašalinimo termino. Paslaugų teikėjui pažeidus terminą, Užsakovas turi teisę pasinaudoti Sutartyje numatytomis Sutarties įvykdymo užtikrinimo priemonėmis bei kreiptis į kitą tokias Paslaugas galintį suteikti tiekėją. Paslaugų teikėjas turi teisę pradėti teikti medicinos įragos remonto paslaugas tik suderinęs su Užsakovu medicinos įrangos remonto paslaugų teikimo sąlygas ir gavęs Užsakovo leidimą. Jeigu Paslaugų teikėjas suteikia medicinos įrangos remonto paslaugas savo iniciatyva negavęs Užsakovo sutikimo, Užsakovas turi teisę nemokėti už paslaugas.
2.5. [bookmark: _Hlk142915749]Paslaugų teikėjas, Užsakovui pareikalavus, turi pagrįsti gedimo pašalinimui reikiamų detalių kainą ir pateikti jų kainą patvirtinančius dokumentus (jeigu detalės įsigijamos pateikiamas jų įsigijimą patvirtinantis dokumentas, jeigu detalės tiekiamos medicinos įrangos gamintojo, kaina nurodoma už paslaugų suteikimą pateikiamoje sąskaitoje faktūroje). Paslaugų teikimui naudojamos tik originalios Paslaugos tiekėjo tiekiamos atsarginės detales.
2.6. Medicinos įrangos remonto paslaugoms suteikiamas ne trumpesnis kaip 6 (šešių) mėnesių garantinis terminas. Pakeistoms detalėms turi būti suteikiamas gamintojo nustatytas garantinis terminas, kuris negali būti trumpesnis nei 6 (šeši) mėnesiai. Garantinis terminas gali būti netaikomas tik smulkiems remonto darbams (pvz., perdegusios lemputės pakeitimui ir pan.).
2.7. Paslaugų teikėjas, suteikęs medicinos įrangos techninės priežiūros paslaugas, turi pateikti Užsakovui išvadą dėl medicinos įrangos tinkamumo naudoti po patikrinimo bei pateikti kitus medicinos prietaisų priežiūrai būtinus dokumentus (jeigu reikalinga). Medicinos įrangos techninės būklės tikrinimo rezultatai ir išvados turi būti surašyti medicinos įrangos techninės būklės tikrinimo protokole, kurio vienas egzempliorius lieka ir turi būti saugomas pas Užsakovą.
2.8. Paslaugų suteikimas įforminamas Šalims pasirašius Paslaugų priėmimo – perdavimo aktą, kurio pagrindu išrašoma sąskaita – faktūra. Medicinos įrangos remonto paslaugų suteikimo akte turi būti nurodyta: Sutarties numeris ir data, medicinos įrangos pavadinimas, pakeistos ar suremontuotos detalės, jų kiekis ir kaina, remonto darbų valandų skaičių. Jei Paslaugos suteiktos dėl kelių medicinos įrangos remonto paslaugų, priėmimo – perdavimo aktas pasirašomas dėl kiekvienos įrangos atskirai, jeigu Šalys nesusitarė kitaip.
2.9. Užsakovas turi teisę atsisakyti Paslaugų visiems ar daliai Sutartyje numatytų medicinos įrangos, jei Paslaugos tampa nebereikalingos (Užsakovas priima sprendimą nenaudoti medicinos įrangos, medicinos įranga sugenda nebepataisomai, Užsakovas įsigyja kitą įrangą reikiamoms funkcijoms atlikti, priima sprendimą prietaisą parduoti ir t. t.). Jei Paslaugos tampa nebereikalingos visai Sutartyje nurodytai medicinos įrangai, Užsakovas turi teisę nutraukti Sutartį.
2.10. Paslaugų teikėjas turi užtikrinti, kad Paslaugas teiktų tik kvalifikuoti specialistai, turintys reikiamas žinias ir įgūdžius. Užsakovas turi teisę neleisti Paslaugų teikėjo specialistui teikti Paslaugų bei reikalauti pateikti specialisto kvalifikaciją įrodančius dokumentus, jei Užsakovui kyla įtarimas, kad specialistas neturi kompetencijos Paslaugų teikimui ir savo veiksmais gali sugadinti medicinos prietaisą. Paslaugų teikėjo specialistui sugadinus medicinos prietaisą, Paslaugų teikėjas privalo atlyginti Užsakovo patirtus nuostolius. 
2.11. Paslaugų teikėjas įsipareigoja neatlygintinai konsultuoti Užsakovą medicinos įrangos eksploatacijos ar galimų gedimų prevencijos klausimais. Bet kokiu atveju, jei po Paslaugų suteikimo pasikeičia medicinos įrangos eksploatacijos sąlygos, Paslaugų teikėjas turi apie tai informuoti Užsakovą bei apmokyti Užsakovo darbuotojus naudotis medicinos įrangos naujomis sąlygomis.
2.12. Aplinkosauginiai reikalavimai paslaugai ir/ar jos teikimui:
2.12.1. Sutartis ir jos vykdymo metu rengiama dokumentacija, Paslaugų perdavimo–priėmimo aktai turi būti pateikti tik elektroniniu formatu, o dokumentacija, kuri turi būti pasirašoma ir Paslaugų perdavimo–priėmimo aktai turi būti pasirašomi elektroniniu parašu;
2.12.2. [bookmark: _Hlk213165904]Paslaugų teikimui reikalingos detalės turi būti tiekiamos ar perduodamos antrinėje perdirbamojoje pakuotėje, t. y. pagamintoje iš vienos iš šių medžiagų: stiklo (GL), popieriaus ar kartono (PAP), plieno (FE), aliuminio (ALU), polietilentereftalato (PET), aukšto tankumo polietileno (HDPE), žemo tankumo polietileno (LDPE), polivinilchlorido (PVC), polipropileno (PP), polistireno (PS), medžio ar kamštinės medžiagos (FOR), medvilnės ar džiuto (TEX), nebent tai prieštarauja higienos normoms.

3. ŠALIŲ TEISĖS IR PAREIGOS

3.1. Paslaugų teikėjas įsipareigoja:
3.1.1. teikti Paslaugas laikydamasis Sutartyje nustatytos Paslaugų teikimo tvarkos;
3.1.2.  teikti Paslaugas profesionaliai, apdairiai, kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
3.1.3. užtikrinti, kad Sutartį vykdys tik tokią teisę turintys asmenys;
3.1.4. bendradarbiauti su Užsakovu per visą Sutarties vykdymo laikotarpį, su Užsakovu derinti visus su Paslaugomis susijusius klausimus, atsižvelgti į Užsakovo teikiamas pastabas ir pasiūlymus, nedelsiant ištaisyti Užsakovo pastebėtus Paslaugų trūkumus;
3.1.5. nedelsiant informuoti Užsakovą apie bet kokias kliūtis, trukdančias vykdyti Sutartį, bei imtis visų įmanomų priemonių toms kliūtims pašalinti; 
3.1.6. paskirti atsakingą (-us) asmenį (-is), kuris (-ie) rūpintųsi sklandžiu Paslaugų teikimu, operatyviai spręstų visas iškilusias problemas;
3.1.7. užtikrinti Užsakovo pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos teisės aktus. Nenaudoti jokios gautos informacijos trečiosios šalies interesais ir užtikrinti, kad šių įsipareigojimų laikytųsi jo ekspertai (darbuotojai) bei Paslaugų teikimui pasitelkti tretieji asmenys. Teisės aktų reikalaujamo privalomo informacijos atskleidimo atveju Paslaugų teikėjas turi nedelsiant pranešti apie tai Užsakovui.
3.2. Paslaugų teikėjo teisės:
3.2.1. gauti iš Užsakovo visą informaciją, būtiną Paslaugoms teikti, jei tokios informacijos pateikimas nedraudžiamas galiojančių Lietuvos Respublikos teisės aktų;
3.2.2. gauti apmokėjimą už laiku ir tinkamai suteiktas Paslaugas Sutartyje numatytais terminais ir tvarka.
3.3. Užsakovas įsipareigoja:
3.3.1. suteikti Paslaugų teikėjui visą turimą informaciją, būtiną Paslaugoms suteikti, jei tokios informacijos pateikimas nedraudžiamas galiojančių Lietuvos Respublikos teisės aktų. Atlikti visus kitus veiksmus, reikalingus tam, kad Paslaugų teikėjas galėtų tinkamai suteikti Paslaugas, bei užtikrinti, kad visa suteikta informacija yra teisinga, tiksli ir išsami, o veiksmai atlikti tinkamai ir laiku;
3.3.2. užtikrinti, kad medicinos įranga būtų naudojami laikantis naudojimo instrukcijoje nustatytų reikalavimų, bei neleisti medicinos prietaisais naudotis neapmokytiems asmenims;
3.3.3. priimti Paslaugų teikėjo laiku ir tinkamai suteiktas Paslaugas, pasirašant priėmimo – perdavimo aktą ar kitą priėmimą – perdavimą patvirtinantį dokumentą; 
3.3.4. apmokėti už laiku ir tinkamai suteiktas Paslaugas Sutartyje numatytais terminais ir tvarka. 
3.4. Užsakovo teisės:
3.4.1. kontroliuoti ir prižiūrėti Paslaugų teikimo eigą, Sutartyje numatytų Paslaugų teikėjo įsipareigojimų vykdymą;
3.4.2. teikti pastabas ir pasiūlymus Paslaugų teikėjui dėl Sutarties vykdymo; 
3.4.3. nemokėti už netinkamai suteiktas ar nesuteiktas Paslaugas.
3.5. Šalys turi ir kitas šioje Sutartyje numatytas teises bei pareigas.

4. PASLAUGŲ KAINA IR APMOKĖJIMO SĄLYGOS

	 4.1.	Vadovaujantis kainodaros taisyklių nustatymo metodikos, patvirtintos 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktualia redakcija) (toliau – Kainodaros taisyklės), 10.8 punktu, Sutarčiai taikoma mišri kainodara – fiksuoto įkainio (10.2 p.) ir Sutarties vykdymo išlaidų atlyginimo (10.6) kainodara:
	4.1.1. fiksuotas įkainis taikomas medicinos įrangos techninės būklės tikrinimo, techninės priežiūros ir remonto paslaugoms. Į techninės būklės tikrinimo paslaugų įkainius įskaičiuojami visi privalomi mokesčiai ir visos su tinkamų paslaugų suteikimu susijusios išlaidos. Į techninės priežiūros paslaugų įkainį įskaičiuojamos dalys, medžiagos, kurias gamintojas reikalauja naudoti arba keisti techninės priežiūros metu. Į techninės priežiūros įkainius įskaičiuojami visi privalomi mokesčiai ir visos su tinkamų paslaugų suteikimu susijusios išlaidos. Į remonto paslaugų įkainį įskaičiuojami visi privalomi mokesčiai ir visos su tinkamų paslaugų suteikimu susijusios išlaidos (išskyrus detales);
	4.1.2. Sutarties vykdymo išlaidų atlyginimas – Paslaugos teikėjo patiriamos faktinės medicinos įrangos remontui reikalingų detalių išlaidos. Paslaugos teikėjas, prieš teikdamas remonto paslaugas, privalo Užsakovui pateikti remonto paslaugai atlikti reikalingų detalių sąrašą ir šių detalių kainų pagrindimą (taikoma tuo atveju jeigu remonto paslaugų teikimui būtina keisti sugedusias detales ir jeigu jos įsigijamos iš trečiųjų asmenų). Jeigu detalės tiekiamos medicinos įrangos gamintojo, detalių išlaidų kaina nurodoma už paslaugų suteikimą pateikiamoje sąskaitoje faktūroje).	
4.2. Medicinos įrangos techninės priežiūros ir remonto paslaugos apmokamos pagal Pasiūlyme nurodytus Paslaugų teikėjo pateiktus paslaugų teikimo įkainius (įkainiai nurodomi Sutarties priede Nr.1). Medicinos įrangos remontui reikalingų detalių išlaidos apmokamos pagal Paslaugų teikėjo Užsakovui pateiktas faktines išlaidas pagrindžiančius dokumentus. Paslaugų teikėjas, prieš teikdamas remonto paslaugas, jeigu paslaugų teikimui būtina keisti detales, privalo Užsakovui pateikti paslaugai atlikti reikalingų detalių sąrašą ir šių detalių kainų pagrindimą).
4.3. Užsakovas už medicinos įrangos remontui reikiamas detales apmoka ne didesnėmis nei rinką atitinkančiomis kainomis. Į faktiškai patirtas išlaidas negali būti įtrauktas Paslaugų teikėjo pelnas. 
4.4. Šioje Sutartyje pradinės Sutarties vertė yra lygi: maksimaliai pirkimui skirtai lėšų sumai (be PVM) pirkimo dokumentuose ir Sutartyje nurodytų paslaugų įsigijimui. Medicinos įrangos remonto paslaugos teikimui reikalingų detalių išlaidos į pradinę sutarties vertę neįskaičiuojamos.
[bookmark: OLE_LINK19][bookmark: OLE_LINK20][bookmark: OLE_LINK33]4.5. Į Sutartyje nustatytus Paslaugų įkainius yra įskaičiuoti visi mokesčiai ir visos tiesioginės ir netiesioginės Paslaugų teikėjo išlaidos, apimančios viską, ko reikia visiškam ir tinkamam Sutarties vykdymui.
4.6. Sutarties įkainiai gali būti perskaičiuojami dėl Vartotojų kainų indekso: 00 Vartojimo prekės ir paslaugos kainų pokyčio ir dėl PVM tarifo pasikeitimo.
4.7. Perskaičiavimas dėl PVM tarifo pasikeitimo: Pasikeitus PVM, už paslaugas, suteiktas po naujo PVM tarifo įsigaliojimo, atsiskaitoma taikant naują PVM tarifą, prieš tai Pirkėjui ir Pardavėjui pasirašius susitarimą dėl paslaugoms taikomo PVM tarifo pakeitimo.
	4.8. Perskaičiavimas dėl Vartotojų kainų indekso: 00 Vartojimo prekės ir paslaugos kainų pokyčio:
	4.8.1. Bet kuri šalis turi teisę inicijuoti paslaugų įkainių perskaičiavimą (keitimą) po 12 mėnesių nuo Sutarties sudarymo dienos, jeigu vartotojų kainų indekso („Vartojimo prekės ir paslaugos“) vidutinis metinis pokytis, remiantis Lietuvos Respublikos statistikos departamento duomenimis (www.stat.gov.lt), viršija 5 (penkių) proc. ribas. Šalis, inicijuojanti paslaugų įkainių keitimą, privalo pateikti tinkamus įrodymus, pagrindžiančius Sutartyje nurodytų aplinkybių, suteikiančių teisę keisti paslaugų įkainius, egzistavimą. 
	4.8.2. Nauji paslaugų įkainiai perskaičiuojami pagal formulę: 
, kur
a – paslaugos įkainis (Eur su PVM)) (jei buvo perskaičiuotas, tai po perskaičiavimo). 
 – perskaičiuotas (pakeistas) paslaugos įkainis (Eur su PVM) 
k – vidutinis metinis Vartojimo prekių ir paslaugų kainos pokytis (padidėjimas arba sumažėjimas), apskaičiuotas pagal formulę:
, (proc.), kur
 – kreipimosi dėl įkainio perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas 
 – Sutarties sudarymo mėnesio vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo datos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
	4.8.3. Paslaugų įkainiai laikomi perskaičiuoti, kai Šalys pasirašo susitarimą dėl jų perskaičiavimo.
	4.9. Užsakovas apmoka Paslaugų teikėjui už paslaugas ne vėliau kaip per 30 (trisdešimt) kalendorinių dienų nuo PVM sąskaitos – faktūros / sąskaitos – faktūros gavimo dienos. Paslaugų teikėjo pateiktoje PVM sąskaitoje – faktūroje / sąskaitoje – faktūroje turi būti nurodoma Sutarties data ir numeris.
4.10. Užsakovas turi teisę pratęsti apmokėjimo už suteiktas paslaugas terminą, jei:
4.10.1. Užsakovo įsipareigojimų tinkamas įvykdymas yra neįmanomas dėl nuo Užsakovo nepriklausančių aplinkybių (dėl neskirto ar nesavalaikio finansavimo);
	4.10.2. PVM sąskaitoje – faktūroje / sąskaitoje – faktūroje nurodyta neteisinga suma. Šiuo atveju už paslaugas Užsakovas apmoka ne vėliau kaip per 30 (trisdešimt) kalendorinių dienų nuo teisingos PVM sąskaitos – faktūros / sąskaitos – faktūros gavimo dienos;
4.10.3. Paslaugų teikėjas suteikė paslaugas netinkamai. Šiuo atveju už paslaugas Užsakovas apmoka ne vėliau kaip per 30 (trisdešimt) kalendorinių dienų nuo tinkamo paslaugų suteikimo arba kol ginčas bus išspręstas.
	4.11. Vykdant Sutartį, PVM sąskaitos-faktūros/ sąskaitos- faktūros (toliau-elektroninės sąskaitos faktūros) teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacine sistema „SABIS“ (https://sabis.nbfc.lt/). Užsakovas elektronines sąskaitas faktūras priima ir apdoroja naudodamasis informacine sistema „SABIS“. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Jeigu yra informacinės sistemos „SABIS“ pažeidimų, dėl kurių negalimas Užsakovo ir Paslaugų teikėjo bendravimas ir keitimasis informacija naudojantis šia sistema, vykdant Sutartį sąskaitos faktūros gali būti teikiamos ne elektroninėmis priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „SABIS“, atitinkamai taikomas tuo metu galiojantis teisinis reguliavimas.



5. PASLAUGŲ KOKYBĖ IR DETALIŲ GARANTIJA

	5.1. Paslaugų teikėjas, suteikęs paslaugas netinkamai ar ne pagal Sutarties sąlygas, įsipareigoja paslaugas suteikti tinkamai ir pagal Sutarties sąlygas ne vėliau kaip per 24 val. nuo pranešimo gavimo laiko. Darbai yra vykdomi oficialiu darbo valandų metu, - pirmadieniais - penktadieniais, nuo 8.00 iki 17.00 val..
5.2. Paslaugų teikėjas garantuoja parduodamų medicinos įrangos detalių kokybę bei paslėptų trūkumų nebuvimą. 
	5.3.  Patiektai detalei Paslaugų teikėjas suteikia ne trumpesnę nei 6 mėnesių garantiją. 

6. PASLAUGŲ TEIKĖJO TEISĖS IR PAREIGOS

6.1. Paslaugų teikėjas įsipareigoja:
6.1.1. nuosekliai vykdyti Sutartį, nustatytu terminu tinkamai suteikti paslaugas, atlikti kitus įsipareigojimus numatytus Sutartyje;
6.1.2. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Paslaugų teikėjas garantuoja Užsakovui ar trečiajai šaliai nuostolių atlyginimą, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
6.1.3. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Užsakovui paprašius raštu, grąžinti visus iš Užsakovo gautus, Sutarčiai vykdyti reikalingus dokumentus;
6.1.4. suteikęs paslaugas, pateikti Užsakovui visą būtiną informaciją ir dokumentaciją bei konsultuoti Užsakovo klausimais, susijusiais su suteikta paslauga;
6.1.5. nenaudoti Užsakovo prekių ženklų ar pavadinimo jokioje reklamoje, leidiniuose ar kt. be išankstinio raštiško Užsakovo sutikimo;
6.1.6. nedelsiant informuoti Užsakovą apie bet kokias aplinkybes, galinčias turėti įtakos tinkamam Sutarties vykdymui;
6.1.7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
6.2. Paslaugų teikėjas turi teisę gauti apmokėjimą už kokybiškai, tinkamai ir laiku suteiktas paslaugas, kai jis tinkamai vykdo Sutartį.
6.3. Paslaugų teikėjas turi kitas teises ir pareigas, nustatytas Sutartyje ir Lietuvos Respublikos galiojančiuose teisės aktuose.

7. UŽSAKOVO TEISĖS IR PAREIGOS

7.1. Užsakovas įsipareigoja:
7.1.1. bendradarbiauti su Paslaugų teikėju vykdant Sutartį ir pateikti jam tikslią ir išsamią informaciją, reikalingą tinkamam Sutarties vykdymui;
7.1.2. sumokėti Paslaugų teikėjui už tinkamai, kokybiškai ir laiku suteiktas paslaugas Sutartyje nustatyta tvarka ir terminais;
7.1.3. tinkamai vykdyti kitus įsipareigojimus, numatytus Sutartyje;
7.1.4. priimti suteiktas paslaugas, jeigu jos atitinka Sutarties reikalavimus, kuriuos galima įvertinti paslaugų priėmimo metu;
7.1.5. nedelsiant informuoti Paslaugų teikėją apie bet kokias aplinkybes, galinčias turėti įtakos tinkamam Sutarties vykdymui.
7.2. Užsakovas turi Sutarties bei Lietuvos Respublikoje galiojančių teisės aktų numatytas teises ir kitas pareigas.

8. ŠALIŲ ATSAKOMYBĖ

8.1. Paslaugų teikėjas, nesuteikęs paslaugų per Sutartyje nustatytą terminą ne dėl Užsakovo kaltės, moka Užsakovui 10 (dešimties) % nesuteiktos paslaugos vertės dydžio baudą.
8.2. Užsakovas, uždelsęs sumokėti Sutarties 4.8 papunktyje nustatyta tvarka, išskyrus esant Sutarties 4.9 papunktyje nustatytoms aplinkybėms, įsipareigoja Paslaugų teikėjui pareikalavus mokėti Paslaugų teikėjui 0,02 (dviejų šimtųjų) % delspinigius nuo neapmokėtos sąskaitos dydžio už kiekvieną uždelstą dieną.
8.3. Jeigu per Sutarties 2.4 papunktyje nustatytą terminą Paslaugų teikėjas nesuteikia paslaugos tinkamai ir pagal Sutarties sąlygas, Paslaugų teikėjas turi sumokėti Užsakovui 10 (dešimties) % dydžio nuo tos paslaugos vertės baudą ir grąžinti Paslaugų teikėjui už paslaugą sumokėtus pinigus, jei jie Paslaugų teikėjui buvo sumokėti.
8.4. Jei Užsakovas vienašališkai nutraukia Sutartį dėl Paslaugų teikėjo kaltės, Paslaugų teikėjas sumoka Užsakovui 20 (dvidešimties) % dydžio nuo Paslaugų teikėjo pasiūlymo kainos (be PVM) baudą.

9. SUTARTIES GALIOJIMAS IR NUTRAUKIMAS

	9.1. Sutartis įsigalioja Sutarties Šalims pasirašius Sutartį ir galioja 25 mėnesius (įskaitomas ir atsiskaitymo terminas).
	9.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. 
	9.3. Šalis vienašališkai nutraukti Sutartį nepasibaigus jos galiojimo terminui turi teisę apie tai raštu informavusi kitą Sutarties šalį prieš 10 (dešimt) dienų, jeigu ji nevykdo ar netinkamai vykdo savo sutartinius įsipareigojimus ir tai yra esminis Sutarties pažeidimas. Nustatydamos esminį Sutarties pažeidimą, Šalys privalo vadovautis Lietuvos Respublikos civilinio kodekso 6.217 straipsnio nuostatomis.
	9.4. Pirkėjas vienašališkai nutrauks Sutartį, jei Sutarties vykdymo metu Pardavėjas atitiks bent vieną pašalinimo pagrindą, nustatytą Pirkimo sąlygose, ir tai bus laikoma Sutarties nutraukimu dėl Pardavėjo kaltės.
	9.5. Pirkėjas vienašališkai nutraukti Sutartį gali Lietuvos Respublikos viešųjų pirkimų įstatymo 90 straipsnyje nustatytais atvejais ir tvarka ir tuo atveju, jei paaiškėja, kad Pardavėjas laimėjusiu tiekėju buvo pripažintas pažeidus viešuosius pirkimus reglamentuojančius teisės aktus
	9.6. Sutartis gali būti nutraukta raštišku Šalių susitarimu.
	9.7. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
			
10. NENUGALIMOS JĖGOS (FORCE MAJEURE) APLINKYBĖS

10.1. Atsiradus nenugalimos jėgos aplinkybėms, Šalys vadovaujasi Lietuvos Respublikos civilinio kodeksu ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (Force majeure) aplinkybėmis“, taisyklėmis.
10.2. Šalis, kuri dėl nenugalimos jėgos (force majeure) aplinkybių negali vykdyti pagal šią Sutartį prisiimtų įsipareigojimų, privalo nedelsdama pranešti apie tai kitai šaliai. Išnykus nenugalimos jėgos (force majeure) aplinkybėms, šalis, negalėjusi vykdyti pagal šią Sutartį prisiimtų įsipareigojimų, privalo nedelsdama pranešti kitai Šaliai apie nurodytų aplinkybių išnykimą.

11. GINČŲ SPRENDIMAS

	11.1. Visi ginčai tarp šalių dėl šios Sutarties vykdymo sprendžiami šalių susitarimu per 30 (trisdešimt) kalendorinių dienų. Šalims nesusitarus, ginčas nagrinėjamas teisme vadovaujantis Lietuvos Respublikos įstatymais.
	11.2. Aiškinant Sutartį vadovaujamasi šios Sutarties nuostatomis, viešojo pirkimo dokumentais.

12. ŠALIŲ PAREIŠKIMAI IR GARANTIJOS

12.1. Kiekviena iš Šalių pareiškia ir garantuoja kitai Šaliai, kad:
12.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
12.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus paslaugoms teikti;
12.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
12.1.4. Ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

13. KITOS SUTARTIES SĄLYGOS
		
13.1. Sutartis jos galiojimo laikotarpiu gali būti keičiama Lietuvos Respublikos viešųjų pirkimų įstatymo 89 straipsnyje bei Sutartyje nustatytais atvejais ir tik tokiu atveju, jeigu ją pakeitus nebus pažeisti Lietuvos Respublikos viešųjų pirkimų įstatymo 17 straipsnyje nustatyti principai ir tikslai.
13.2. Dėl Sutarties sąlygų laikymo esminėmis sprendžiama pagal Lietuvos Respublikos viešųjų pirkimų įstatymo 89 straipsnio 4 dalyje nustatytus kriterijus.
13.3. Sutarties papildymai ir pakeitimai galioja tik tuo atveju, jei jie sudaryti raštu ir pasirašyti abiejų šalių įgaliotų atstovų.
13.4. Visi rašytiniai pranešimai, vienos iš Šalių skirti kitai Šaliai, laikomi atliktais tinkamu būdu, jei buvo adresuoti Sutarties 15 skyriuje nurodytais adresais. Šaliai nepranešusiai apie adreso pasikeitimą, tenka visa rizika susijusi su pranešimo negavimo nuostoliais.
13.5. Sutartis sudaroma lietuvių kalba.
13.6. Sutartis surašoma dviem (2) turinčiais vienodą juridinę galią egzemplioriais, kiekvienai Šaliai po vieną.
13.7. Sutarčiai taikoma ir ji aiškinama pagal Lietuvos Respublikos teisę.
13.8. Neatskiriama Sutarties dalis yra:
13.8.1.Sutarties 1 priedas „Pasiūlymas“;
13.8.2. Sutarties 2 priedas „Techninė specifikacija“.
13.9. Pirkėjas Pardavėjo pasiūlymą, sudarytą Sutartį ir Sutarties pakeitimus (jei jų bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus Pardavėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 (penkiolika) dienų nuo Sutarties sudarymo ar jos pakeitimo, bet ne vėliau kaip iki pirmojo mokėjimo pagal ją pradžios Viešųjų pirkimų tarnybos nustatyta tvarka paskelbs Centrinėje viešųjų pirkimų informacinėje sistemoje. Už minėtos informacijos paskelbimą atsakingas asmuo – viešųjų pirkimų specialistė Aušra Bagdonavičienė, tel. Nr. +370 630 10862, el.paštas ausra.bagdonaviciene@druskligonine.lt.
13.10. Pirkėjo atstovas, atsakingas už Sutarties vykdymą – Gintautas Salatka, tel. Nr. +370 616 32623, el. gintautas.salatka@druskligonine.lt.
13.11. Pardavėjas įsipareigoja, kad Sutartį vykdys tik tokią teisę turintys asmenys.

14. SUBTIEKĖJAI IR JŲ KEITIMO TVARKA

14.1. Sutartyje numatytų įsipareigojimų vykdymui Pardavėjas subtiekėjo (-ų) nepasitelks.

14.1.1. Pardavėjas Sutarčiai vykdyti turi pasitelkti tik tuos subtiekėjus, kurie numatyti Pardavėjo pasiūlyme. Be išankstinio Pirkėjo sutikimo Pardavėjas negali sudaryti subtiekimo sutarties ir pakeisti Pardavėjo pasiūlyme nurodytų subtiekėjų. 
14.1.2. Sutarties vykdymo metu, kai subtiekėjai netinkamai vykdo arba atsisako vykdyti įsipareigojimus Pardavėjui, taip pat tuo atveju, kai subtiekėjai nepajėgūs vykdyti įsipareigojimų Pardavėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, Pardavėjas, gavęs išankstinį Pirkėjo sutikimą, gali pakeisti subtiekėjus. Pardavėjas, gavęs išankstinį Pirkėjo sutikimą, taip pat gali pasitelkti papildomus subtiekėjus tuo atveju, kai būtina padidinti Prekių tiekimo spartą. Apie subtiekėjų keitimą ir/ar papildomų subtiekėjų pasitelkimą Pardavėjas turi iš anksto raštu informuoti Pirkėją, nurodydamas subtiekėjų pakeitimo ir/ar papildomų subtiekėjų pasitelkimo priežastis, būsimus subtiekėjus ir pateikti jų atitikimą pirkimo sąlygose nustatytiems kvalifikacijos reikalavimams pagrindžiančius dokumentus. Naujai pasitelkiami subtiekėjai turi atitikti visus subtiekėjams pirkimo sąlygose nustatytus kvalifikacinius reikalavimus (jeigu tokie buvo keliami). Pirkėjui sutikus, subtiekėjų keitimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi. 
14.1.3. Subtiekimas nesukuria sutartinių santykių tarp Pirkėjo ir subtiekėjo. Pardavėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Pardavėjo nuo jokių jo įsipareigojimų pagal Sutartį.
14.1.4. Siekiant užtikrinti tinkamą Sutarties vykdymą, Pirkėjas turi teisę reikalauti, kad esmines užduotis atliktų pats pasiūlymą pateikęs Pardavėjas, neperduodant tų užduočių subtiekėjams.
14.1.5. Jei Pardavėjas sudaro subtiekimo sutartį be Pirkėjo sutikimo, Pirkėjas turi teisę nutraukti Sutartį.
14.1.6. Jei Pirkėjas turi pagrįstų įtarimų, kad subtiekėjas yra nekompetentingas vykdyti nustatytas pareigas, Pirkėjas gali reikalauti, kad Pardavėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju, arba reikalauti, kad Pardavėjas pats vykdytų subtiekėjui perduotus sutartinius įsipareigojimus.

15. SUTARTIES ŠALIŲ REKVIZITAI IR PARAŠAI:

	PASLAUGŲ TEIKĖJAS
	UŽSAKOVAS

	
	Viešoji įstaiga Druskininkų ligoninė

	
	Juridinio asmens kodas 152114650

	
	Sveikatos g. 30, 66251 Druskininkai
El. p. ligonine@druskligonine.lt

	
	A/s LT867300010002223688

	
	AB „Swedbank“

	
	Banko kodas 73000

	




___________________
	
Direktorė
Evelina Raulušaitienė

_______________________






























 


	
	
	



	
	
	




